Rigtigt skønt ophold i Alessandros dejlige bolig. Vi er en familien på 6 som boede 8 dage i huset.
Alessandro er en rigtigt god og serviceminded vært. Han svarede altid hurtigt på spørgsmål og var meget hjælpsom. Alessandro organiserede transport af vores bagage med snescooter fra liften til huset ved ankomsten. Alessandro og Bianca modtog os ved huset og gav os en god introduktion. Huset var godt udstyret bla. med slæder, havemøbler, tæpper og andet, som var anvendeligt.
Huset har meget charme og ligger med en vidunderlig udsigt over bjergene og Cavalese. Der var en fantastisk ro i området omkring huset efter lifternes lukketid. Vi kunne stå på ski direkte fra og til huset. Vi vil meget gerne vende tilbage en anden gang og giver vores varmeste anbefalinger.